b'\n_START_ARTICLE_\nSulpicij Sever\n_START_SECTION_\n\xc5\xbdivljenje\n_START_PARAGRAPH_\nSulpicij Sever se je rodil v plemi\xc5\xa1ki dru\xc5\xbeini v Akvitaniji in imel za\xc4\x8drtano karierno pot v javni upravi. Najve\xc4\x8d njegovega \xc5\xbeivljenja je razbrano iz pisem njegovemu prijatelju Pavlinu iz Nole in kratkega \xc5\xbeivljenjepisa biografa Genadija iz Masilije. Obiskoval je ugledne \xc5\xa1ole, \xc5\xa1tudiral pravo v Bordeauxu in si pridobil sloves sposobnega pravnika. Poro\xc4\x8dil se je s h\xc4\x8derko bogatega konzula, kar pa mu ni prineslo veliko sre\xc4\x8de, saj naj bi si s tem celil le rane zemeljskega \xc5\xbeivljenja. Njegova \xc5\xbeena je prezgodaj umrla (390) in Sulpicij se je kmalu zatem odpovedal svoji pravni\xc5\xa1ki karieri ter se umaknil iz javnega \xc5\xbeivljenja. Prejel je krst in pri\xc4\x8del slediti svojemu prijatelju Pavlinu, ki je bil \xc5\xa1kof Nole, kraja blizu Neaplja. Odpovedal se je bogastvu, \xc5\xbeivel odmaknjeno \xc5\xbeivljenje na svojem posestvu ter se posve\xc4\x8dal duhovnosti in knji\xc5\xbeevnosti. Pri njegovi spreobrnitvi mu je stala ob strani njegova ma\xc4\x8deha, nasprotno od o\xc4\x8deta, ki je kazal nezadovoljstvo nad sinovo odlo\xc4\x8ditvijo. _NEWLINE_Postal je osebni prijatelj in navdu\xc5\xa1en u\xc4\x8denec \xc5\xa1kofa Martina, ki ga je sre\xc4\x8dal v Toursu. Genadij pri\xc4\x8da o njegovem duhovni\xc5\xa1kem posve\xc4\x8denju, vendar ni znanih podrobnosti o kak\xc5\xa1nih njegovih duhovni\xc5\xa1kih aktivnosti. Sode\xc4\x8d po Genadiju je bil Sulpicij po spreobrnitvi prepu\xc5\xa1\xc4\x8den samemu sebi z dolgoletno ti\xc5\xa1ino v pokori.'